Source: http://docplayer.hu/5197857-Roma-nemzetisegi-valasztassal-kapcsolatos-tajekoztato.html
Timestamp: 2018-06-23 01:37:19
Document Index: 24852667

Matched Legal Cases: ['Pf. 547', 'bíróság ', 'Kúria ', 'bíróság ', 'bíróság ', 'bíróság ', 'bíróság ', 'bíróság ']

Roma nemzetiségi választással kapcsolatos tájékoztató - PDF
Download "Roma nemzetiségi választással kapcsolatos tájékoztató"
1 Roma nemzetiségi választással kapcsolatos tájékoztató Tisztelt Nemzetiségi Választópolgárok! A roma települési nemzetiségi önkormányzati képviselők választásának időpontját a Nemzeti Választási Bizottság október 12. (vasárnap) napjára tűzte ki. A Nagyecseden lebonyolítandó választásokkal kapcsolatos legfontosabb szabályokról az alábbiak szerint tájékoztatom a lakosságot: 1. Helyi Választási Iroda Választási szervek A választási irodák a választások előkészítésével, szervezésével, lebonyolításával, a választópolgárok, a jelöltek és a jelölő szervezetek tájékoztatásával, a választási adatok kezelésével és a választás technikai feltételeinek biztosításával összefüggő feladatokat ellátó választási szervek. A nemzetiségi önkormányzati képviselők választásán (a továbbiakban: nemzetiségi választás) a következő választási irodák működnek: helyi választási iroda (HVI), területi választási iroda (TVI/FVI), Nemzeti Választási Iroda (NVI). A helyi választási irodától kérhető tájékoztatás a választással összefüggő jogi, igazgatási, technikai kérdésekben. Helyi Választási Iroda Címe: 4355 Nagyecsed, Árpád u. 32. Telefon: e mail: HVI vezetője: dr. Bölcsik István jegyző HVI vezető általános helyettes: Szűcs Kálmán aljegyző
2 2. Választási Bizottságok A választási bizottságok a választópolgárok független, kizárólag a törvénynek alárendelt szervei, amelyeknek elsődleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása. A nemzetiségi választáson Nagyecseden, illetve a megyében, továbbá országosan a következő választási bizottságok működnek: a kijelölt szavazókörben szavazatszámláló bizottság (SZSZB) működik; minden településen helyi Választási Bizottság (HVB) működik; minden megyében területi választási bizottság (TVB) működik; országos hatáskörrel és illetékességgel működik a Nemzeti Választási Bizottság (NVB). A szavazatszámláló bizottság és a helyi választási bizottság választott tagjait a helyi választási iroda vezetőjének javaslatára a képviselőtestület választja meg legkésőbb augusztus 31 én 16 óráig. A roma nemzetiséghez tartozó jelölő szervezet a szavazóhelyiségbe egy megfigyelőt jelenthet be szeptember 26 án 16 óráig. A Helyi Választási Bizottság (HVB) működési helye Nagyecseden: Nagyecsedi Polgármesteri Hivatal, Nagyecsed, Árpád u. 32. A nemzetiségi választáson a szavazásra kijelölt szavazókör Nagyecseden: 800.számú szavazókör, Művelődési Ház, Nagyecsed, Vasút utca 2. A Területi Választási Bizottság (TVB) Szabolcs Szatmár Bereg Megyében Nyíregyházán működik (4400 Nyíregyháza, Hősök tere 5.). Nemzeti Választási Bizottság (NVB) Budapesten működik (Postacím: 1397 Budapest, Pf. 547). Névjegyzék A választópolgár azon településen szerepelhet a nemzetiségi szavazóköri névjegyzékben, ahol a helyi önkormányzati képviselők és polgármesterek választásának szavazóköri névjegyzékében szerepel.
3 A nemzetiségi választás kitűzésének napján (2014. július 29 én) az 1280 roma nemzetiségű polgárból kérelmükre 84 en szerepeltek a névjegyzékben roma nemzetiségi választópolgárként. A roma nemzetiségű választópolgárok legkésőbb szeptember 26 án 16 óráig kérhetik roma nemzetiségi választópolgárként történő felvételüket a központi névjegyzékbe. A szavazás napján a nemzetiségi választáson csak az szavazhat, aki roma nemzetiségi választópolgárként szerepel a névjegyzékben! Azt a választópolgárt, aki legkésőbb augusztus 15 én a névjegyzékben roma nemzetiségi választópolgárként szerepel, a Nemzeti Választási Iroda értesítő megküldésével tájékoztatja névjegyzékbe vételéről. Az értesítőket augusztus 25 ig postai úton kézbesítik a nemzetiségi választójogosultak számára. A helyi választási iroda értesítő átadásával vagy megküldésével tájékoztatja a névjegyzékbe roma nemzetiségi választópolgárként történt felvételéről azt a választópolgárt, aki augusztus 15 ét követően kerül a névjegyzékbe roma nemzetiségi választópolgárként. A helyi választási iroda a) az ajánlóív átadásával egyidejűleg, b) a jelölő szervezet kérésére a szavazást megelőző harmincötödik (2014. szeptember 7 én 16 óráig) és tizenharmadik napon (2014. szeptember 29 én 16 óráig), az adatai kiadását megtiltó választópolgárok adatainak kivételével ingyenesen átadja a jelölő szervezet számára a névjegyzékben a nemzetiség választópolgáraként szereplő választópolgárok nevét és lakcímét. A helyi választási iroda központi névjegyzékkel kapcsolatos kérelmet elbíráló döntése ellen legkésőbb az arról szóló értesítés kézhezvételét, illetve elektronikus úton vagy telefaxon közölt értesítés esetén az értesítés megküldését követő tizenötödik napon lehet fellebbezést benyújtani. A helyi választási iroda szavazóköri névjegyzékkel kapcsolatos kérelmet elbíráló döntése ellen legkésőbb az arról szóló értesítés kézhezvételét, illetve elektronikus úton vagy telefaxon közölt értesítés esetén az értesítés megküldését követő harmadik napon, de nem később mint a szavazást megelőző második napon lehet fellebbezést benyújtani. A névjegyzékkel kapcsolatos fellebbezést a megtámadott határozatot hozó helyi választási iroda vezetőjéhez kell benyújtani. Aki a szavazás napján lakóhelyétől távol, de Magyarország területén tartózkodik, átjelentkezéssel szavazhat más településen. Az átjelentkezésre irányuló kérelmet az a választópolgár nyújthatja be, akinek legkésőbb június 23 ig létesített tartózkodási
4 helyének érvényessége legalább október 12 ig tart. Az átjelentkezésre irányuló kérelemnek legkésőbb október 10 én óráig kell megérkeznie a helyi választási irodához. Az átjelentkező választópolgár október 10 én óráig visszavonhatja átjelentkezési kérelmét. Nem papír alapú igazolás kerül kiadásra, hanem a választópolgár közvetlenül felkerül az érintett szavazókör névjegyzékébe. Az átjelentkezés a lakóhely szerint illetékes jegyzőtől kérhető személyesen, vagy ajánlott levélben, vagy a honlapon vagy ügyfélkapus regisztráció esetén a honlapon. A látássérült választópolgár a Braille írással ellátott szavazósablont használhat a szavazás céljából. Erre irányuló kérelmét október 3 án 16 óráig nyújthatja be a helyi választási irodához. Mozgóurna igénylés Az a választópolgár, aki egészségi állapota vagy fogyatékossága illetve fogvatartása miatt nem tud elmenni a szavazóhelyiségbe, október 10 én óráig mozgóurnát kérhet a helyi választási irodánál. A szavazás napján mozgóurnát kérni a szavazatszámláló bizottságtól lehet, legkésőbb óráig. A kérelemnek tartalmaznia kell a választópolgár: a) nevét, b) születési nevét, c) születési helyét, d) anyja nevét, e) személyi azonosítóját, f) a választópolgár szavazókör területén lévő tartózkodási helyét, ahova a mozgóurna kivitelét kéri, ha az a magyarországi lakcímétől eltér,valamint g) a mozgóurna igénylés okát. Az a választópolgár, akit egyszer már felvettek a mozgóurnát igénylők jegyzékére, onnan nem törölhető, és nem szavazhat a szavazókörben! Jelöltállítás A nemzetiségi választáson kizárólag nemzetiségi szervezet állíthat jelöltet, tehát független jelölt nem indulhat! Egy személy csak egy települési, egy területi és egy országos önkormányzati jelölést fogadhat el.
5 A választást akkor lehet megtartani, ha legalább annyi jelölt van, mint a megválasztható képviselők száma (3 fő). A nemzetiségi választáson jelöltet ajánlani ajánlóíven lehet. Az ajánlóívek folyamatosan, de legkorábban július 30 tól igényelhetők a helyi választási iroda vezetőjétől (jegyző), de az alánlóívek átadására legkorábban augusztus 25 től kerülhet sor. Mivel a nemzetiségi választáson csak jelölő szervezet állíthat jelöltet, ezért ajánlóívet is csak nyilvántartásba vett jelölő szervezet igényelhet! A nemzetiségi önkormányzati képviselő jelöléséhez legalább öt, a névjegyzékben roma nemzetiségi választópolgárként szereplő választópolgárnak az ajánlása szükséges. A települési nemzetiségi önkormányzati jelöltet az ajánlóívek átadásával kell bejelenteni a helyi választási bizottságnál legkésőbb szeptember 8 án 16 óráig. A jelöltet állítani szándékozó jelölő szervezet a rendelkezésére bocsátott összes ajánlóívet köteles átadni a választási irodának legkésőbb szeptember 11 én 16 óráig. E kötelezettség elmulasztása esetén a helyi választási bizottság hivatalból eljárva bírságot szab ki. A bírság összege be nem nyújtott ajánlóívenként Ft. Nem szabható ki bírság a legkésőbb a határidő elteltét követő napon benyújtott, ajánlást nem tartalmazó ajánlóív után. Egy választópolgár több jelöltet is ajánlhat, egy jelölt viszont csak egy ajánlással támogatható. Egy személy csak egy települési, egy területi és egy országos nemzetiségi önkormányzati jelölést fogadhat el. Az ajánlás nem vonható vissza. Választási kampány A választási kampány augusztus 23 án indul és a választás befejezéséig, vagyis 2014 október 12 én 19 óráig tart. A szavazóhelyiségek bejáratától számított 150 méteres távolságon belül közterületen választási kampánytevékenység a szavazás napján nem folytatható. Plakát a kampányidőszakban az alábbiakban meghatározott kivételekkel korlátozás nélkül elhelyezhető. A választási plakát elhelyezésére vonatkozó korlátozások, tilalmak: Épület falára, kerítésre plakátot elhelyezni kizárólag a tulajdonos, a bérlő, illetőleg állami vagy önkormányzati tulajdonban lévő ingatlan esetén a vagyonkezelői jog gyakorlójának hozzájárulásával lehet. Állami vagy önkormányzati hatóság elhelyezésére szolgáló épületen vagy azon belül plakátot elhelyezni tilos. A választási kampányt szolgáló önálló hirdető berendezés elhelyezésére, valamint az óriásplakátok vonatkozásában a közterület használatról szóló jogszabályokat kell alkalmazni.
6 A plakátot úgy kell elhelyezni, hogy az ne fedje más jelölt vagy jelölő szervezet plakátját, és károkozás nélkül eltávolítható legyen. A plakátot az, aki elhelyezte, vagy akinek érdekében elhelyezték, november 11 én 16 óráig köteles eltávolítani, vagy ennek elmaradása esetén az eltávolítás költségét viselni. További a kampányt érintő törvényi korlátozások, hogy a választás napján választási gyűlés nem tartható, politikai reklám nem tehető közzé, közvéleménykutatást végző személy a szavazóhelyiség épületébe nem léphet be. A törvény alapján a jelölteknek, illetve a listát állító jelölő szervezeteknek lehetőségük van arra, hogy a szavazóköri névjegyzékben szereplő választópolgárok nevének és lakcímének átadását kérjék a választási szervektől. A jogalkotó a választópolgár információs önrendelkezési jogának érvényesülése érdekében azonban lehetővé teszi, hogy a választópolgár megtilthassa a róla nyilvántartott adatok választási szervek általi kiadását. Így azon választópolgárok adatai nem adhatóak ki a jelöltek, jelölő szervezetek kérésére, akik erre irányuló központi névjegyzékkel kapcsolatos kérelmükben az adatok kiadását megtiltották. A szavazás Szavazni október 12 én 6.00 órától óráig lehet személyesen a választási értesítőben megjelölt szavazóköri szavazóhelyiségben, vagy mozgóurnával. Külön szavazólap szolgál a települési, a területi listás és az országos listás szavazásra. A jelöltek a szavazólapra nem ABC sorrendben kerülnek, hanem sorsolással megállapított sorrendben. A jelöltek sorsolását a helyi választási bizottság végzi el szeptember 8 án 16 óra után. Azon nemzetiség területi, illetve országos listás szavazólapját, amelynek települési önkormányzatának választására nem kerül sor a településen, a választópolgár olyan borítékba helyezi, amelyen a nemzetiség megjelölése fel van tüntetve. A borítékot a választópolgár lezárja. A választópolgár legfeljebb 3 jelöltre szavazhat érvényesen. A szavazóhelyiségben az a választópolgár szavazhat, aki a kinyomtatott szavazóköri névjegyzékben szerepel, és igazolja személyazonosságát, valamint lakcímét vagy személyi azonosítóját. Szavazni kizárólag a személyazonosságot igazoló érvényes igazolvány (személyazonosító igazolvány vagy útlevél, vagy vezetői engedély) bemutatásával lehet. Ezért kérjük, hogy a választópolgárok ellenőrizzék okmányaik érvényességét, és időben gondoskodjanak az érvényes dokumentumok beszerzéséről. A szavazatszámláló bizottság visszautasítja azt a választópolgárt, aki:
7 a) nem tudja személyazonosságát és lakcímét vagy személyi azonosítóját igazolni, b) nem szerepel a kinyomtatott szavazóköri névjegyzékben, c) már szavazott, d) megtagadja a szavazólap átvételének a névjegyzék aláírásával történő igazolását. A szavazólap kitöltésére szavazófülke áll a választópolgár rendelkezésére. A szavazófülke igénybevételére a szavazatszámláló bizottság felhívja a választópolgárt, de arra nem kötelezheti. A szavazólap kitöltésének ideje alatt csak a szavazó választópolgár tartózkodhat a szavazófülkében. Kivételt képez ez alól, ha a választópolgár, aki nem tud olvasni, illetve akit testi fogyatékossága vagy egyéb ok akadályoz a szavazásban, általa választott segítő ennek hiányában a szavazatszámláló bizottság két tagjának együttes segítségét kéri. Érvényesen szavazni csak a hivatalos szavazólapon szereplő jelöltre lehet, a jelölt neve melletti körbe tollal írt két, egymást metsző vonallal. A választópolgár a szavazólapokat szavazás után borítékba helyezi és az urnába dobja. Ha a választópolgár a szavazólap urnába történő helyezése előtt jelzi, hogy a szavazólap kitöltését elrontotta, a rontott szavazólapot a szavazatszámláló bizottság bevonja, egy külön e célra szolgáló borítékba helyezi, és a rontott szavazólap helyett új szavazólapot ad ki. A szavazatszámláló bizottság a rontott szavazólap helyett újat választópolgáronként csak egyszer adhat ki. Azoknak, akik igényelték, a mozgóurnát, a szavazatszámláló bizottság két tagja viszi ki a szavazókör területén belül a mozgóurnát igénylő választópolgárok jegyzékében szereplő választópolgárhoz. Szavazófülke helyett a szavazás titkosságát garantáló körülményeket kell a választópolgár számára biztosítani. A szavazatszámláló bizottság elnöke 19 órakor a szavazóhelyiséget bezárja. Azok a választópolgárok, akik a szavazóhelyiségben vagy annak előtérben tartózkodnak, még szavazhatnak. A jogorvoslatok A jogorvoslatok fajtái a kifogás, a fellebbezés és a bírósági felülvizsgálat iránti kérelem. Ezen felül rendkívüli jogorvoslati lehetőség, hogy az Alaptörvényben foglalt jogok megsértése esetén alkotmányjogi panaszt lehet benyújtani. 1. Kifogás. Kifogást a választásra irányadó jogszabály, illetve a választás és a választási eljárás alapelveinek megsértésére hivatkozással a központi névjegyzékben szereplő választópolgár, jelölt, jelölő szervezet, továbbá az ügyben érintett természetes és jogi személy, jogi személyiség nélküli szervezet nyújthat be. A kifogást úgy kell benyújtani, hogy az legkésőbb a sérelmezett jogszabálysértés elkövetésétől számított harmadik napon megérkezzen a kifogás elbírálására hatáskörrel rendelkező választási bizottsághoz.
8 A választási iroda tevékenységével kapcsolatos kifogás elbírálása annak a választási bizottságnak a hatáskörébe tartozik, amely mellett a választási iroda működik. A szavazatszámláló bizottság tevékenysége és döntése ellen a szavazóköri eredményt megállapító döntés kivételével kifogást lehet benyújtani. A kifogást írásban személyesen, levélben, telefaxon vagy elektronikus levélben eljuttatva lehet benyújtani. A kifogásnak tartalmaznia kell: a) a jogszabálysértés megjelölését, b) a jogszabálysértés bizonyítékait, c) a kifogás benyújtójának nevét, lakcímét (székhelyét) és ha a lakcímétől (székhelyétől) eltér postai értesítési címét, d) a kifogás benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba vételi számát. A kifogás tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét. A választási bizottság a benyújtott kifogásról legkésőbb a beérkezésétől áttétel esetén az elbírálására jogosult választási bizottsághoz történő beérkezésétől számított harmadik napon dönt. A kifogás a választási bizottság határozatának meghozataláig visszavonható, a választási bizottság azonban az eljárást hivatalból folytathatja. A választási bizottság a kifogásról a rendelkezésére álló adatok alapján dönt. Ha a választási bizottság a kifogásnak nem ad helyt, azt elutasítja. 2.Fellebbezés. Fellebbezést a választási bizottság elsőfokú határozata ellen a központi névjegyzékben szereplő választópolgár, jelölt, jelölő szervezet, továbbá az ügyben érintett természetes és jogi személy, jogi személyiség nélküli szervezet nyújthat be. 3.Bírósági felülvizsgálati kérelmet a választási bizottság másodfokú határozata, továbbá a Nemzeti Választási Bizottság határozata ellen az ügyben érintett természetes és jogi személy, jogi személyiség nélküli szervezet bírósági felülvizsgálati kérelmet nyújthat be. A fellebbezés és a bírósági felülvizsgálati kérelem benyújtása A fellebbezést személyesen, levélben, telefaxon vagy elektronikus levélben, a bírósági felülvizsgálati kérelmet személyesen vagy levélben, illetve olyan elektronikus dokumentumként lehet benyújtani, amelyet a kérelem benyújtójának jogi képviselője minősített elektronikus aláírásával látott el. Ha a bírósági felülvizsgálat iránti kérelmet
9 elektronikus dokumentumként nyújtja be, annak mellékleteit a kérelmező oldalhű másolatban elektronikus okirati formába alakítja. Nem nyújthat be fellebbezést és bírósági felülvizsgálati kérelmet az ügyben eljárt választási bizottság és annak tagja. Fellebbezést és bírósági felülvizsgálati kérelmet lehet benyújtani a) jogszabálysértésre hivatkozással, illetve b) a választási bizottság mérlegelési jogkörben hozott határozata ellen. A fellebbezést és a bírósági felülvizsgálati kérelmet a megtámadott határozatot hozó választási bizottságnál kell előterjeszteni. A fellebbezést és a bírósági felülvizsgálati kérelmet úgy kell benyújtani, hogy az legkésőbb a megtámadott határozat meghozatalától számított harmadik napon megérkezzen a megtámadott határozatot hozó választási bizottsághoz. A fellebbezésnek, illetve a bírósági felülvizsgálati kérelemnek tartalmaznia kell a) a kérelem jogszabály szerinti alapját (mi az oka a jogorvoslati kérelemnek), b) a kérelem benyújtójának nevét, lakcímét (székhelyét) és ha a lakcímétől (székhelyétől) eltér postai értesítési címét, c) a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát, vagy jelölő szervezet vagy más szervezet esetében a bírósági nyilvántartásba vételi számát. A fellebbezés, illetve a bírósági felülvizsgálati kérelem tartalmazhatja benyújtójának telefaxszámát vagy elektronikus levélcímét, illetve kézbesítési megbízottjának nevét és telefaxszámát vagy elektronikus levélcímét. A fellebbezésben és a bírósági felülvizsgálati kérelemben új tények és bizonyítékok is felhozhatók. A bírósági felülvizsgálati eljárásban az ügyvédi képviselet kötelező. A jogi szakvizsgával rendelkező személy a szakvizsga bizonyítvány egyszerű másolatának csatolásával saját ügyében ügyvédi képviselet nélkül is eljárhat. A fellebbezésről az annak elbírálására jogosult választási bizottság legkésőbb a beérkezésétől számított harmadik napon dönt. A bírósági felülvizsgálat iránti kérelemről a bíróság legkésőbb a beérkezésétől számított harmadik napon dönt. A bírósági eljárásban a polgári perrendtartásról szóló törvény
10 közigazgatási perekre vonatkozó rendelkezéseit kell az e törvényben foglalt eltérésekkel megfelelően alkalmazni. A bírósági felülvizsgálati kérelmet a másodfokú határozatot hozó választási bizottság székhelye szerint illetékes ítélőtábla bírálja el. A Nemzeti Választási Bizottság határozata ellen benyújtott bírósági felülvizsgálati kérelmet a Kúria bírálja el. A fellebbezés és a bírósági felülvizsgálat iránti kérelem a választási bizottság, illetve a bíróság határozatának meghozataláig visszavonható, a választási bizottság azonban a fellebbezési eljárást hivatalból folytathatja. A választási bizottság, illetve a bíróság a megtámadott határozatot a) helybenhagyja vagy b) megváltoztatja. Az Alkotmánybíróság a választási eljárásról szóló törvény alapján, a választási szerv határozatával kapcsolatos jogorvoslati eljárásban hozott bírói döntés elleni alkotmányjogi panaszról az Alkotmánybíróságról szóló évi CLI. törvény 56. a szerint a beérkezésétől számított három munkanapon belül, a befogadott alkotmányjogi panaszról további három munkanapon belül dönt. Speciális jogorvoslatok A névjegyzékkel kapcsolatos jogorvoslat A helyi választási iroda központi névjegyzékkel kapcsolatos kérelmet elbíráló döntése ellen legkésőbb az arról szóló értesítés kézhezvételét, illetve elektronikus úton vagy telefaxon közölt értesítés esetén az értesítés megküldését követő tizenötödik napon lehet fellebbezést benyújtani. A helyi választási iroda szavazóköri névjegyzékkel kapcsolatos kérelmet elbíráló döntése ellen legkésőbb az arról szóló értesítés kézhezvételét, illetve elektronikus úton vagy telefaxon közölt értesítés esetén az értesítés megküldését követő harmadik napon, de nem később mint a szavazást megelőző második napon lehet fellebbezést benyújtani. A névjegyzékkel kapcsolatos fellebbezést a megtámadott határozatot hozó helyi választási iroda vezetőjéhez kell benyújtani. A választás eredménye elleni jogorvoslat
11 A szavazatszámláló bizottság szavazóköri eredményt megállapító döntése ellen csak a választási bizottságnak a választási eredményt megállapító döntése elleni fellebbezéssel együtt van helye. A választási bizottságnak a választás eredményét megállapító döntése ellen a) a szavazatszámláló bizottság szavazóköri eredményt megállapító döntésének törvénysértő voltára, vagy b) a szavazóköri eredmények összesítésére és a választási eredmény megállapítására vonatkozó szabályok megsértésére hivatkozással lehet fellebbezést benyújtani. Ha a szavazatszámláló bizottság szavazóköri eredményt megállapító döntésének törvénysértő voltára való hivatkozással benyújtott fellebbezés elbírálása csak a szavazatok újraszámlálása útján lehetséges, a fellebbezést elbíráló választási bizottság, illetve a bírósági felülvizsgálati kérelmet elbíráló bíróság köteles a szavazatokat újraszámlálni. A szavazatok újraszámlálása esetén a fellebbezés, illetve a bírósági felülvizsgálati kérelem elbírálására rendelkezésre álló határidő hat napra nő, és a választási bizottság vagy a bíróság a választási irodák tagjainak közreműködését igénybe veheti. Jogorvoslat a választási szerv hallgatása miatt Ha a választási szerv eljárási kötelességének határidőn belül nem tesz eleget, a felettes választási szerv az erre irányuló kifogás megérkezésétől vagy a hivatalos tudomásszerzéstől számított három napon belül megállapítja a jogszabálysértés tényét, és a) a mulasztó választási szervet az eljárás soron kívüli lefolytatására utasítja vagy b) meghozza az elmulasztott döntést. A helyi választási bizottság dönt a) a szavazatszámláló bizottság tevékenysége, döntése elleni kifogásról, valamint a szavazóhelyiségben elkövetett egyéb cselekménnyel kapcsolatos kifogásról, b) minden olyan kifogásról, amely kifejezetten a települési nemzetiségi önkormányzati választáshoz kapcsolódik. A területi választási bizottság dönt a) minden olyan kifogásról, amely kifejezetten a területi nemzetiségi önkormányzati választáshoz kapcsolódik, b) minden olyan kifogásról, amely nem tartozik a helyi választási bizottság döntési kompetenciájába, és az elkövetés helye a területi választási bizottság illetékességi területén található,
12 c) a helyi választási bizottság döntése elleni fellebbezésről. A Nemzeti Választási Bizottság dönt a) minden olyan kifogásról, amely kifejezetten az országos nemzetiségi önkormányzati választáshoz kapcsolódik, b) minden olyan kifogásról, amely nem tartozik a helyi választási bizottság és a területi választási bizottság döntési kompetenciájába, és az elkövetés helye nem határozható meg, c) a területi választási bizottság döntése elleni fellebbezésről. Tisztelt Nemzetiségi Választópolgárok! Az nemzetiségi választásokkal kapcsolatos felvilágosításért a Helyi Választási Irodához fordulhatnak az alábbi elérhetőségeken: Levélben: 4355 Nagyecsed, Árpád u. 32. Telefonon: 44/ ben: vagy Faxon: 44/ A Helyi Választási Iroda vezetője Dr. Bölcsik István jegyző, általános helyettese: Szűcs Kálmán aljegyző A választással kapcsolatos további információk elérhetők a valamint a weblapon.